
บันทึกหลักการและเหตุผล
ประกอบแผนพัฒนาท้องถิ่น(พ.ศ.๒๕๖6-๒๕70) 
ฉบับเพิ่มเติม เปลี่ยนแปลง ครั้งที่ 1 พ.ศ.๒๕๖6
องค์การบริหารส่วนตำบลตลิ่งชัน
.......................................
เหตุผลและความจำเป็น
	เหตุผลและความจำเป็นในการเพิ่มเติมแผนพัฒนาท้องถิ่น(พ.ศ.๒๕๖6-๒๕70) ฉบับเพิ่มเติม เปลี่ยนแปลง ครั้งที่ 1 พ.ศ.๒๕๖6

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น ฉบับที่ 3 พ.ศ.2561  ซึ่งได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่นโดยให้องค์กรปกครองส่วนท้องถิ่นใช้แผนพัฒนาท้องถิ่นเป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสมในช่วงแผนนั้น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น
ตามที่องค์การบริหารส่วนตำบลตลิ่งชัน ได้ดำเนินการจัดทำแผนพัฒนาท้องถิ่น(พ.ศ.๒๕๖6-๒๕70) ซึ่งได้ประกาศใช้แผนพัฒนาท้องถิ่น(พ.ศ.๒๕๖6-๒๕70) เมื่อวันที่ 2 กรกฎาคม ๒๕64 ไปแล้วนั้น แต่เนื่องจากปัจจุบันสภาพแวดล้อม สภาพปัญหาในพื้นที่ บริบททางสังคมได้มีการเปลี่ยนแปลง ทำให้แผนพัฒนาที่มีอยู่ไม่สามารถตอบสนองความต้องการของประชาชนได้อย่างแท้จริง ดังนั้นเพื่อให้แผนพัฒนาท้องถิ่นมีความสมบูรณ์ ถูกต้อง มีแนวทางการพัฒนาที่ชัดเจนสอดคล้องกับยุทธศาสตร์ที่วางไว้จึงจำเป็นต้องมีการเพิ่มเติมแผนพัฒนาท้องถิ่น(พ.ศ.๒๕๖6-๒๕70) ครั้งที่ 1 พ.ศ.๒๕๖6 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น(ฉบับที่ 3) พ.ศ.๒๕61 ข้อ ๙ ให้ยกเลิกความในข้อ ๒๒ ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และให้ใช้ข้อความต่อไปนี้แทน
	“ ข้อ ๒๒ เพื่อประโยชน์ของประชาชน  การเพิ่มเติมแผนพัฒนาท้องถิ่นให้องค์กรปกครองส่วนท้องถิ่นดำเนินการตามขั้นตอน ดังนี้
(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอต่อคณะกรรมการพัฒนาท้องถิ่น
(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติมสำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์กรปกครองส่วนตำบลพิจารณาตามาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย
เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งร่างแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

	     ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย
	     เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้
	     





